
Par atklātu konkursu “Būvniecības ieceres dokumentāciju izstrāde, autoruzraudzība un būvdarbi telpu pārbūvei vai atjaunošanai atbilstoši III kategorijas patvertnes funkcionālām vajadzībām Tukuma novadā” (iepirkuma identifikācijas Nr. TNP 2026/69)
     
	Atklāta konkursa “Būvniecības ieceres dokumentāciju izstrāde, autoruzraudzība un būvdarbi telpu pārbūvei vai atjaunošanai atbilstoši III kategorijas patvertnes funkcionālām vajadzībām Tukuma novadā” (iepirkuma identifikācijas Nr. TNP 2026/69) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresētā piegādātāja jautājumu par Konkursu un sniedz atbildi uz uzdoto jautājumu:

Jautājums
Lūdzam iepirkumu komisiju sniegt informāciju par iepirkuma paredzamo līgumcenu un/vai Pasūtītājam pieejamo finansējumu iepirkuma priekšmeta pilnīgai izpildei.
Ņemot vērā iepirkuma dokumentācijā paredzēto darbu apjomu, tai skaitā projektēšanas, saskaņošanas, autoruzraudzības un citus ar līguma pilnvērtīgu izpildi saistītos pienākumus, lūdzam Pasūtītāju precizēt, vai tā rīcībā esošais finansējums ir aprēķināts, ņemot vērā visu iepirkuma tehniskajā specifikācijā paredzēto darbu un uzdevumu faktisko apjomu.
Lūdzam arī skaidrot, vai paredzamā līgumcena ir noteikta, balstoties uz aktuālu tirgus izpēti un faktiskajām līdzīgu pakalpojumu un darbu izmaksām?
Vēršam uzmanību, ka līdzīgu iepirkumu praksē ir bijuši gadījumi, kad iepirkuma procedūras tiek pārtrauktas nepietiekama finansējuma dēļ vai pretendenta piedāvātā cena pārsniedz Pasūtītājam pieejamo finansējumu.
Piemēram, iepirkumā “Būvniecības ieceres dokumentācijas izstrāde, autoruzraudzība un būvdarbi III kategorijas patvertņu izveidei Dobeles novadā”, identifikācijas Nr. DNP 2026/35K/ERAF, iepirkuma procedūra tika pārtraukta nepietiekama finansējuma dēļ.
Tāpat iepirkumā “Būvniecības ieceres “Jelgavas valstspilsētas pašvaldības objektu pielāgošana civilās aizsardzības mērķiem” dokumentācijas izstrāde, autoruzraudzība un būvdarbi” iepirkuma procedūra tika pārtraukta, jo pretendenta piedāvātā cena pārsniedza Pasūtītājam pieejamo finansējumu.
Minētie piemēri liecina, ka līdzīga rakstura iepirkumos pastāv risks, ka Pasūtītāja noteiktais finansējums var nebūt pietiekams visu tehniskajā specifikācijā paredzēto darbu izpildei.
Ņemot vērā iepriekš minēto, lūdzam iepirkumu komisiju precizēt paredzamo līgumcenu un/vai norādīt Pasūtītājam pieejamā finansējuma apmēru, ciktāl šādas informācijas izpaušana ir pieļaujama normatīvajos aktos, kā arī apliecināt, ka paredzamā līgumcena ir noteikta, ņemot vērā visu iepirkuma priekšmetā paredzēto darbu un pakalpojumu reālās tirgus izmaksas.
Ja Pasūtītājs nevar vai nevēlas publiskot konkrētu paredzamās līgumcenas apmēru, lūdzam vismaz apliecināt, ka Pasūtītājam ir nodrošināts pietiekams finansējums iepirkuma priekšmeta pilnīgai izpildei atbilstoši tehniskajā specifikācijā noteiktajam apjomam, lai nepieļautu situāciju, kad iepirkuma procedūra pēc piedāvājumu saņemšanas tiek pārtraukta nepietiekama finansējuma dēļ.
Vienlaikus, ja Pasūtītājs konstatē, ka pieejamais finansējums neatbilst iepirkuma priekšmeta faktiskajam apjomam un tirgus izmaksām, lūdzam izvērtēt nepieciešamību precizēt iepirkuma tehnisko specifikāciju, darba apjomu vai paredzamo līgumcenu, lai nodrošinātu reālu un efektīvu iepirkuma procedūras norisi.

Atbilde
Paredzamā līgumcena par būvniecības ieceres dokumentāciju izstrādi, autoruzraudzību un būvdarbiem ir 273 257,15 EUR bez PVN, 330 641,15 EUR ar PVN saskaņā ar projekta Nr. 5.2.1.1/1/25/I/056 “Objektu (patvertņu) pielāgošana un aprīkošana civilās aizsardzības mērķiem Tukuma novadā” piešķirto ERAF finansējumu un pašvaldības līdzfinansējumu. Atsevišķi  plānots vēl iepirkums patvertņu aprīkojumu iegādei, kur plānotā līgumsumma 130 401,34 EUR bez PVN, 157 785,62 EUR ar PVN.  Attiecīgi, pamatojoties uz MK rīkojuma Nr. 316 Pašvaldībai piekritīgajiem 5.2.1.1. pasākuma ietvaros prioritāri atbalstāmajiem objektiem, kopā pieejams Eiropas Reģionālās attīstības fonda (turpmāk – ERAF) finansējums 428 351 EUR, Projektā maksimālajam ERAF finansējumam nepārsniedzot 38 941 EUR par katru Projekta iesniegumā iekļauto objektu.  Attiecīgi starp objektiem ir iespējama finansējuma pārdale/izlīdzināšana, ja kādā objektā ir nepieciešams lielāks ieguldījums, citā mazāks. Izvērtējot iesniegtos piedāvājums par projektēšanu un būvdarbiem, tiks pārskatīts, ja būs nepieciešams, aprīkojumam plānotais finansējums.
Paredzamā līgumcena noteikta saskaņā ar MK rīkojumu Nr. 316, kurā noteikts ERAF finansējuma apmērs vienam objektam un 2025. gada nogalē veikto ekonomisko aprēķinu izstrādi (tāmes būvdarbiem un aprīkojumu iegādei) patvertņu pārbūvei un aprīkošanai civilās aizsardzības mērķiem Tukuma novadā, kuru veica sertificēts speciālists. Līdz ar to Pašvaldībai ir zināmas iepirkuma priekšmetā paredzēto darbu un pakalpojumu tirgus izmaksas.

